《过渊明祠次还旧居韵》
宋代·李彭

往者金华公，赐环僰道归。笋舆过柴桑，彷徨有馀悲。

荒庭尚如旧，物色人事非。寒风起虚林，木叶无复遗。

榛丛傲霜菊，讵肯相因依。二事堕渺茫，兹理未易推。

适堪作废朝，总芳俱不衰。当有旷达人，橐金烦一挥。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。